Lila Lee

Lila Lee (oik. Augusta Wilhelmena Fredericka Appel, 25. heinäkuuta 1901 Union Hill, New Jersey – 13. marraskuuta 1973 Saranac Lake, New York) oli yhdysvaltalainen näyttelijä. Lee oli tunnettu mykkäelokuvan tähti 1920-luvulla.

Lee aloitti esiintymään jo 6-vuotiaana Gus Edwardsin lastenohjelmassa, josta hän siirtyi vuonna 1914 Broadwaylle. Lee aloitti elokuvauransa vuonna 1918, jonka jälkeen hän alkoi saada nopeasti kuuluisuutta. Hänen uransa tunnetuimpia elokuvia ovat muun muassa Cecil B. DeMillen Male and Female (1919), Vaarojen saari (1920), Verta ja hiekkaa (1922) ja The Unholy Three (1930).

Lila Leen näyttelijänura kesti lähes neljä vuosikymmentä, joiden aikana hän näytteli elokuvissa ja teatterissa. Leen uran viimeinen elokuva oli vuodelta 1937 ja viimeinen näytelmä Broadwaylla 1943. Sen jälkeen hän esiintyi vielä satunnaisesti televisiossa 1950-luvulla ja yhdessä elokuvassa 1967.

Elämä ja ura
Nuoruus ja uran alku
Augusta Wilhelmena Fredericka Appel syntyi 25. heinäkuuta 1901 New Jerseyn Union Hillissä (nykyisin kuuluu Jersey Cityn kaupunkiin) saksalaismaahanmuuttajien keskiluokkaiseen perheeseen. Lilalla oli muutaman vuoden vanhempi sisar, joka tuli vanhempien mukana Saksasta. Lilan ravintola- ja hotellialalla työskentelevällä isällä oli Union Hillissä oma hotelli, Hudson Hotel. Perhe muutti New York Cityyn Lilan ollessa vielä nuori. Vanhemmat etsivät tyttärelleen harrastusta ja ilmoittivat 6-vuotiaan Lilan Gus Edwardsin ”kiddie show’hun”, missä hän sai lempinimen ”Cuddles”;Silent Ladies nimen, josta hänet tunnettiin lopun hänen näyttelijänuransa. Nuoren Lilan lavatöistä tuli hyvin suosittuja, ja hän sai opiskeluissaan yksityisopetusta. Lilasta tuli myös alkuperäinen ”Look Out For Jimmy Valentine” -tyttö, kun hän lauloi tämän laulun ensimmäistä kertaa yleisölle. Edwardsista tuli Leen pitkäaikainen manageri. 13-vuotiaana Lila alkoi esiintyä Broadwaylla.

Ura
Vuonna 1918 Lee sai elokuvasopimuksen Hollywoodin elokuvamoguli Jesse L. Laskylta Famous Players-Lasky Corporationiin, josta myöhemmin tuli Paramount Pictures. Perhe muutti New Yorkista Los Angelesiin, Kaliforniaan. Leen elokuva- ja samalla myös pääosadebyytti The Cruise of the Make-Believes (1918) keräsi 17-vuotiaalle tähdelle paljon julkisuutta ja suosiota, ja Lasky lähetti nopeasti Leen promootiokiertueelle. Kriitikot ylistivät Lilaa hänen terveellisestä persoonastaan ja sympaattisista rooleista. Lee nousi nopeasti isoihin naispäärooleihin ja näytteli useamman kerran suurien mykkäelokuvatähtien kanssa, joita olivat Conrad Nagel, Gloria Swanson, Wallace Reid, Roscoe ”Fatty” Arbuckle ja Rudolph Valentino.

Lee näytteli tällöin draamassa Salainen puutarha (1919), Cecil B. DeMillen Male and Female (1919), Harry Houdinin kanssa mysteerielokuvassa Vaarojen saari (1920), Arbuckle-elokuvissa Paksunen salapoliisina (1921) ja Fatty öljykuninkaana (1921) sekä elokuvassa Vallankumous Costa Bananassa (1922).

Vuonna 1922 Lee näytteli naispääosassa Carmenia suositussa elokuvassa Verta ja hiekkaa, jossa hänen vastanäyttelijänään olivat Rudolph Valentino ja Nita Naldi. Samana vuonna Lee voitti kolmentoista naisen kanssa ensimmäisen WAMPAS Baby Stars -palkinnon.B-Westerns.com Leen suuri suosio pysyi yllä koko 1920-luvun, ja hän sai edelleen hyviä arvosteluita.

Leen suosio alkoi hiljalleen hiipua 1920-luvun lähestyessä loppuaan, ja hän siirtyi äänielokuviin. Hän on yksi niistä harvoista mykkäelokuvan suurista naistähdistä, jonka suosio ei romahtanut äänielokuvien tullessa. Lee palasi työskentelemään suurten studioiden kanssa. Leen tunnetuimpia äänielokuvia on vuoden 1930 The Unholy Three, jossa hänen vastanäyttelijänään oli Lon Chaney vanhempi. The Unholy Three oli Chaneyn viimeinen elokuva ja ainoa äänielokuva. The Unholy Three antoi Leelle mahdollisuuden nousta uudestaan huipulle ja tulla yksi äänielokuvan ensimmäisistä suurimmista naistähdistä, mutta kuitenkin huonot uravalinnat, tuberkuloosin sairastaminen ja akuutti alkoholismi estivät tätä mahdollisuutta ja uusia projekteja. Lee joutui ottamaan sivurooleja useimmiten B-luokan elokuvista ja hänen uransa meni alamäkeen. Näitä elokuvia olivat muun muassa Unholy Love (1932), Perjantaina kesäkuun 13. päivänä (1932), Face in the Sky (1933), Stand Up and Cheer! (1934) ja The People's Enemy (1935).
Hän näytteli neiti Prentissen roolia mysteerisessä komediaelokuvassa Rouva Sherlock Holmes William Powellin ja Jean Arthurin kanssa vuonna 1936. Hän päätti 19 vuotta kestäneen elokuvauransa vuonna 1937, ja hänen viimeiseksi elokuvarooliksi jäi draamaelokuva Nation Aflame. Hän palasi takaisin Broadwaylle, jossa Lee näytteli muun muassa näytelmissä Blind Alley (1940) ja The Milky Way (1943). Draamanäytelmä Blind Alley sai ensi-iltansa 15. lokakuuta 1940, jossa Leen roolina oli Doris Shelby.Internet Broadway Database Blind Alley (1940) Näytelmä suljettiin 63 näytöksen jälkeen joulukuussa 1940.Internet Broadway Database; Blind Alley (1940) The Milky Way oli lyhytikäiseksi jäänyt näytelmä 16 esityksellään. Se avattiin ja suljettiin kesäkuussa 1943.Internet Broadway Database; The Milk Way (1940) Lila Leen viimeiseksi näytelmäksi jäi Kiss and Tell vuonna 1943, jota esitettiin Chicagossa, Illinoisissa.

Lee palasi vielä näyttelemään 1950-luvulla muutamiin televisiosarjoihin, kuten vuonna 1951 Lux Video Theatren "Long Distance" -jaksoon ja vuonna 1957 Gale Stormin juontamaan The Gale Storm Show'n "A Hit in Tahiti" -jaksoon. Samana vuonna Lee vieraili This Is Your Life -sarjassa.
Vuonna 1967 Lee palasi valkokankaalle vielä viimeisen kerran kymmenen vuoden tauon jälkeen näyttelemisestä ja 30 vuoden tauon jälkeen elokuvista komediaelokuvaan Cottonpickin' Chickenpickers, joka jäi 66-vuotiaan tähden viimeiseksi roolityöksi Viola Zickafoosena.IMDB: Trivia (Cottonpickin' Chickenpickers)

Lee sai 8. helmikuuta vuonna 1960 elokuvaurastaan tähden Hollywood Walk of Famelle, Hollywoodiin osoitteeseen 1716 Vine Street.

Yksityiselämä
Lila oli naimisissa kolme kertaa; kaikki avioliitot päättyivät eroon. Lee meni vihille ensimmäisen kerran 22-vuotissyntymäpäivänään 25. heinäkuuta 1923 näyttelijä James Kirkwoodin (1875–1963) kanssa. Tuore aviopari sai pojan, James Kirkwood Juniorin 22. elokuuta 1924 Los Angelesin Hollywoodissa, Kaliforniassa. Avioliitto päättyi eroon elokuussa 1931. Eron yhteydessä James-pojan huoltajuus myönnettiin Kirkwoodille. Kirkwood nuoremmasta tuli arvostettu näytelmäkirjailija ja käsikirjoittaja, jonka töitä ovat muun muassa A Chorus Line and P.S. Your Cat Is Dead. Hän kuoli syöpään 64-vuotiaana 21. huhtikuuta 1989 New Yorkissa.

Lee meni toisen kerran vihille välittäjä Jack R. Peinen kanssa vuonna 1934. Liitto kuitenkin päättyi eroon seuraavana vuonna 1935. Kolmannen ja viimeisen kerran Lee meni vihille välittäjä John E. Murphyn kanssa vuonna 1944. Viisi vuotta kestänyt avioliitto päättyi eroon vuonna 1949.

Kuolema
Lila Lee kuoli 72-vuotiaana aivohalvaukseen 13. marraskuuta vuonna 1973 Saranac Laken kylässä, New Yorkissa. Hänet haudattiin Brookdalen hautausmaalle Elyrian kaupunkiin, Ohioon.

Filmografia
Elokuvat Vuosi Suomenkielinen nimi Alkuperäinen nimi Rooli1918  –  The Cruise of the Make-Believes  Bessie Meggison –  Such a Little Pirate  Patricia Wolf1919  –  Jane Goes A’ Wooing  – Salainen puutarha  The Secret Garden  Mary Lennox –  Puppy Love  Gloria O’Connell –  Rustling a Bride  Emily –  A Daughter of the Wolf  Annette Ainsworth –  Rose o’ the River  Rose Wiley –  The Heart of Youth  Josephine Darchat –  The Lottery Man  – –  Hawthorne of the U.S.A.  Prinsessa Irma    Male and Female  Tweeny, apukeittiön piika1920  Vaarojen saari  Terror Island  Beverly West –  The Soul of Youth  Vera Hamilton Hänen prinssinsä  The Prince Chap  18-vuotias Claudia Kesäyön lumoissa  Midsummer Madness  Daisy Osborne1921  –  The Charm School  Elsie Miehen ja vaimon kesken  The Easy Road  Ella Klotz Paksunen salapoliisina  The Dollar-a-Year Man  Peggy Bruce Fatty öljykuninkaana  Gasoline Gus  Sal Jo Banty –  Crazy to Marry  Annabelle Landis Näytännön jälkeen  After the Show  Eileen1922  –  One Glorious Day  Molly McIntyre Erehdyksestä naimisiin  Is Matrimony a Failure?  Margaret Saxby –  The Fast Freight  – Vallankumous Costa Bananassa  The Dictator  Juanita Verta ja hiekkaa  Blood and Sand  Carmen –  The Ghost Breaker  Maria Theresa, espanjalainen perijätär Nainen, mies ja seikkailu  Ebb Tide  Ruth Attwater Köyhä miljonääri  Back Home and Broke  Mary Thorne1923  –  The Ne’er-Do-Well  Chiquita Garavel –  Homeward Bound  Mary Brent Tyttö joka sormelle  Woman-Proof  Louise Halliday Vuokratta ja rakkaudessa  Rent Free  Barbara Teller Tyttö, joka tuli Hollywoodiin  Hollywood  Omana itsenään (cameorooli)1924  –  Love’s Whirlpool  Molly –  Wandering Husbands  Diana Moreland –  Another Man’s Wife  Helen Brand1925  –  The Midnight Girl  Anna –  Coming Through  Alice Rand –  Old Home Week  Ethel Harmon1926  –  Broken Hearts  Ruth Esterin –  The New Klondike  Evelyn Lane Nykyaikaista nuorisoa  Fascinating Youth  Lila Lee (omana itsenään)1927  –  One Increasing Purpose  Elizabeth Glade –  Million Dollar Mystery  Florence Grey1928  –  Top Sergeant Mulligan  Tyttö –  The Man in Hobbles  Ann Harris –  You Can’t Beat the Law  Patricia Berry –  A Bit of Heaven  Fola Dale –  Thundergod  Enid Bryant –  United States Smith  Molly Malone –  The Adorable Cheat  Marion Dorsey Hääseikkailu  Just Married  Victoire –  Black Butterflies  Norma Davis –  The Little Wild Girl  Marie Cleste –  The Black Pearl  Eugenie Bromley1929  –  Queen of the Night Clubs  Bea Walters –  Honky Tonk  Beth –  Drag  Dot –  Dark Streets  Katie Dean –  The Argyle Case  Mary Morgan –  Flight  Elinor Rakkauden nimessä  Love, Live and Laugh  Margharita –  The Show of Shows  Numero "What Became of the Floradora Boys" –  The Sacred Flame  Stella Taylor1930  –  Second Wife  Florence Wendell Fairchild –  Murder Will Out  Jeanne Baldwin –  Those Who Dance  Nora Brady –  Double Cross Roads  Mary Carlyle The Unholy Three  The Unholy Three  Rosie O’Grady –  The Gorilla  Alice Denby1931  –  Woman Hungry  Judith Temple –  Misbehaving Ladies  Prinsessa Ellen1932  –  Unholy Love  Jane Bradford Radiopoliisi  Radio Patrol  Sue Kennedy –  War Correspondent  Julie March –  Exposure  Doris Corbin Perjantaina kesäkuun 13. päivänä  The Night of June 13th  Trudie Morrow –  False Faces  Georgia Rand –  Officer Thirteen  Doris Dane1933  –  Face in the Sky  Sharon Hadley –  The Iron Master  Janet Stillman –  The Intruder  Connie Wayne –  Lone Cowboy  Eleanor Jones1934  –  Whirlpool  Helen Rankin Morrison –  Stand Up and Cheer!  Zelda –  In Love with Life  Sharon –  I Can’t Escape  Mae Nichols1935  –  The Marriage Bargain  Helen Stanhope –  The People's Enemy  Katherine Carr –  Champagne for Breakfast  Natalie Morton1936  Rouva Sherlock Holmes  The Ex-Mrs. Bradford  Neiti Prentiss –  Country Gentlemen  Rouva Louise Heath1937  –  Two Wise Maids  Ethel Harriman –  Nation Aflame  Mona Franklin Burtis1967  Cottonpickin’ Chickenpickers  Cottonpickin’ Chickenpickers  Viola ZickafooseLyhytelokuvat Vuosi Suomenkielinen nimi Alkuperäinen nimi Rooli1922  –  A Trip to Paramountown  Omana itsenään –  Screen Snapshots, Series 3, No. 51936  –  Screen Snapshots Series 15, No. 8
Televisio Vuosi Suomenkielinen nimi Alkuperäinen nimi Jakson nimi Rooli1951  Lux Video Theatre  Lux Video Theatre  "Long Distance"  Rouva McLean1957  The Gale Storm Show  The Gale Storm Show  "A Hit in Tahiti"  Rouva Mason Panic!  Panic!  "Love Story"  Kaupanpitäjä This Is Your Life  This Is Your Life  "Lila Lee"  Omana itsenään

Teatterinäytelmiä
Teatteri Vuosi Suomenkielinen nimi Alkuperäinen nimi Rooli Esityksiä1925  The Bride Retires  The Bride Retires  Raymonde  9 esitystä Edgar Allan Poe  Edgar Allan Poe  Virginia Clem  8 esitystä1934  Lady Jane  Lady Jane  Liza Kingdom  40 esitystä1940  Blind Alley  Blind Alley  Doris Shelby  63 esitystä1941  Claudia  Claudia  –  ?1943  The Milky Way  The Milky Way  Anne Westey  16 esitystä Kiss and Tell  Kiss and Tell  –  ?

Lähteet

Aiheesta muualla


 Lila Lee Internet Broadway Databasessa 
 Leen muistokirjoitus Find a Gravessa 
 Lila Lee -galleria
 Lee Hollywood Walk of Famen sivuilla 
 Lila Leestä kirjallisuutta Virtual Historyssa 
 Leen haastattelu vuodelta 1959  
 Lee NNDB:ssä 
 Lila Lee Wild About Houdini -sivuilla 

Luokka:Yhdysvaltalaiset näyttelijät
Luokka:Vaudeville-esiintyjät
Luokka:Amerikansaksalaiset
Luokka:Hollywood Walk of Fame
Luokka:Vuonna 1901 syntyneet
Luokka:Vuonna 1973 kuolleet